ཉེ་ཆར་རྔ་སྨད་ཨ་ཁམས་ནས་དོན་རྐྱེན་སེམས་ལ་མི་འཆར་བ་ཞིག་བྱུང་།དེ་ནི་ན་གཞོན་རྩོམ་པོ་བཞི་ཡི་སྣང་ཞིག་དགོན་པ་དང་ཅོག་ལོ་དགོན་པ་གཉིས་ལ་དགག་སྒྲུབ་དང་དོགས་སློང་།བསམ་ཚུལ་དང་ལྟ་ཚུལ་ལ་ཤས་བརྗོད་པས།དགོན་པ་དེ་གའི་ལྷ་སྡེ་ནང་གི་ཅི་བསམ་འདི་བསམ་མེད་པའི་གསར་བུ་འཕྲག་འཛིན་ཅན་བཅུ་ཡས་མས་ཤིག་གིས་ན་གཞོན་རྩོམ་པོ་ལྕེ་གསུམ་པ་ལ་གཅར་བརྡུང་དྲགས་པོ་བྱས་པ་མ་ཟད་དཔྲལ་པའི་ངོ་ལ་ཁྲམ་རྟགས་བརྒྱབ།འདི་ནི་དམ་པའི་ལྷ་ཆོས་དང་འཇིག་རྟེན་མི་ཆོས་ལས་ལུགས་ཀྱིས་ཡོངས་སུ་བརྒལ་པའི་སྤྱོད་ངན་ཡིན་ལ།འདི་ནི་བོད་ཀྱི་བདེ་སྡུག་གིས་འཕྲལ་ཕུགས་གང་ལ་གཞིག་ཀྱང་།མནོ་བསམ་ཇི་ལྟར་བཏང་ཡང་།ཐན་ལྟས་དང་མ་རུངས་པ་ཡིན་པ་ལས་གཟི་བརྗིད་དང་མཛད་རྫེས་ཤིག་ག་ལ་ཡིན།བདེན་པ་རྒྱང་ཐག་རིང་དུ་གྱེས་པའི་སྣང་དགོན་དང་ལྕོག་དགོན་གཉིས་ཀྱིས་བཟོས་པའི་ནག་ཁྲིམས་ལ་བོད་མི་རིགས་ཤ་ཚ་པ་དང་བློ་དཀར་པའི་མི་ཞིག་ཡིན་ཚེ་དགག་པ་མི་གཏོང་པའི་རང་དབང་ཅི་ལ་ཡོད་ཨང་།གཞོན་རྩོམ་པོ་གསུམ་རི་འགོར་བྲོས་བྱོལ་བྱིན་ནས་ཁོ་ཚོའི་ལག་ཏུ་ཡོང་ཐབས་བྲལ།དངོས་ཤུགས་བརྒྱུད་གསུམ་ནས་ན་གཞོན་རྩོམ་པོ་དག་གིས་ཕ་ཨ་དང་ཉེ་དུ་སོགས་ལ་གནོད་ཤུགས་ཐེག་དཀའ་པ་དགོན་པ་དང་ལྷ་སྡེ་སོགས་ཀྱིས་སྤྲད་ཡོད་པ་གསལ་བཤད་གང་ནས་དགོས།ཉིན་བླ་བྲང་ནས་མགྱོགས་པོར་སྦྱར་རོ།